عبد العزيز خليل ممثل مسرحى و سينمائى, اتولد فى 27 مايو من سنه 1887, و اتوفى فى يوم 11 فبرير من سنه 1969, ابتدا حياته الفنيه متنقل بين أكتر من فرقه بدأها بفرقه جورج ابيض, وسلامه حجازى ومنيره المهديه, و هوت أول مؤسس لنقابه الممثلين, و كان أول نقيب ليها, و اتميز ف أدوار الشر بسبب نظرات وجه القويه و الحاده, و انعرف عنه فى الحقيقه قوه شخصيته ف الوسط الفنى. و ف سنه 1935, التحق بالفرقه العربيه المصريه, و ف سنه 1942 اشتغل فى الفرق المصريه للتمثيل, ومن أهم مسرحياته: يوم القيامه, الثائره الصغيره, ليله من الف ليله, عزيزه ويونس, البائسه, فى ظلام الحريم, غروب الاندلس, شمشمون ودليله, الحب بالعافيه, وقد اعتزل التمثيل بعدما كبر فى العمر فى سنه 1954. و قدم للسينما مجموعه من أجمل الأفلام المصريه القديمه اللى ارتبط بيها الجمهور العربى و منها: باب الحديد , ماليش حد, خاتم سليمان , مصطفى كامل , أنا بنت ناس , أحمر شفايف , ممنوع الحب , الستات فى خطر , سى عمر , مصنع الزوجات , العزيمه , لاشين , وأفلام تانيه كثيره وهامه.